
Na temelju članka 33 Zakona o udrugama („Narodne novine“ RH br. 74/14, 70/17) i  članka 41. Statuta općine Gradina („Službeni vjesnik“ općine Gradina br. 3/13, 7/14) pročelnik općine Gradina dana 29. siječnja 2018. godine raspisuje 

JAVNI NATJEČAJ 
za prijavu programa i projekata udruga od interesa za općinu Gradina i njihovom financiranju iz proračuna općine Gradina za 2018. godinu . 
1. Uvjeti prijave 
- prijaviti se mogu registrirane udruge koje djeluju i imaju sjedište na području Općine Gradina te su od interesa za Općinu Gradina
- udruge koje su upisane u Registar neprofitnih organizacija pri Ministarstvu financija, 

- udruge koje vode uredno i transparentno financijsko poslovanje sukladno propisima o 

računovodstvu neprofitnih organizacija, 

- udruge u osnivanju prijavi prilažu presliku podnesenog zahtjeva za upis u Registar 

udruga, odnosno sukladno Uvjetima prijave do potpisivanja Ugovora predočiti svu 

potrebnu dokumentaciju, 

- na ovaj Javni natječaj udruge mogu prijaviti dva projekta/programa tijekom 2018. 

godine, 
Ovaj Javni natječaj ne odnosi se na vjerske zajednice, političke stranke te pravne osobe 

kojima je osnivač Općina Gradina 

2. Područja programskih aktivnosti 
Područjima programskih aktivnosti smatraju se osobito aktivnosti udruga koje pridonose zaštiti i promicanju ljudskih prava, zaštiti i promicanju prava nacionalnih manjina, zaštiti i promicanju prava osoba sa invaliditetom i djece sa teškoćama u razvoju, starijih i nemoćnih, jednakosti i ravnopravnosti, p+borbi protiv diskriminacije i nasilja, promicanju vrijednosti Domovinskog rata, zaštiti, brizi i izobrazbi djece i mladih te njihovom aktivnom sudjelovanju u društvu, prevenciji i borbi svih oblika ovisnosti, razvoju demokratske političke kulture, promicanju u razvoju volonterstva, socijalnog poduzetništva, zaštiti prava potrošača, zaštiti okoliša i prirode, zaštiti i očuvanju kulturnih dobara, održivom razvoju, razvoju lokalne zajednice, međunarodnoj suradnji, zaštiti zdravlja, razvoju i promicanju znanosti, obrazovanja, cjeloživotnog učenja, kulture, umjetnosti, tehničke i informativne kulture, sporta i ostalim javnim potrebama koje se mogu smatrati djelovanjem od interesa za opće dobro. 
3. prednost u ostvarivanju financijske potpore imaju projekti koji:
- trajno, sustavno i pozitivno utječu na korisnike (dugoročnost),
- se provode u partnerstvu s drugim udrugama/institucijama i sl.,
- uključuju financiranje iz više izvora
4. način prijave
Prijave se podnose na adresu- Općina Gradina, trg hrvatskih branitelja 12, Gradina, 33 410 Suhopolje, s napomenom Prijava programa i  projekata udruga 2018. godine.
Projekti se prijavljuju isključivo na propisanom obrascu A – podaci o udruzi , ; B- podaci o projektu;  C- financijski plan  koji se mogu podignuti u Jedinstvenom upravnom odijelu općine Gradina, trg hrvatskih branitelja 12, Gradina ili preuzeti na Internet stranci www.gradina.hr. 


5. Sadržaj prijave


- obrasci A, B,C,


- Preslika rešenja o upisu udruge u Registar udruga


- ostala dokumentacija (CD, grafički dodaci, fotografije i sl.)- nije obavezno

6. rok za podnošenje prijave
Prijave se podnose u roku 15 dana od dana objave, a podnošenje prijava je zaključno sa 15. veljače 2018. 
Zakašnjele ili nepotpune prijave, te otvorene omotnice prijava neće se razmatrati i bit će vraćene pošiljatelju.
Odluka o dodjeli sredstava biti će objavljena na oglasnoj ploči općine Gradina i   na web stranici: www. gradina.hr

Sa udrugama koje dobiju financijsku potporu biti će potpisan ugovor o međusobnim pravima i obvezama. 

Klasa: 402-01/18-01/03

Ur. broj: 2189/03-03-18-01

Gradina, 29. siječnja 2018.

